ai4bharat/Pralekha huggingface dataset:
अंतराळ विभाग
भारताने अंतराळ क्षेत्रात अल्पावधीतच 140 पेक्षा जास्त अंतराळ स्टार्टअप्स सुरू करून मजबूत पाऊल उचलले आहे आणि संपूर्ण जगाने भारताचे हे यश मान्य करायला सुरुवात केली आहे : डॉ जितेंद्र सिंह
अंतराळातील शोधासाठी जागतिक सहकार्य आणि युती अत्यावश्यक आहे : डॉ जितेंद्र सिंह
अंतराळ अर्थव्यवस्थेसाठी खाजगी क्षेत्राचा सहभाग निर्णायक : डॉ जितेंद्र सिंह
नवी दिल्ली, 6 जुलै 2023
भारताने अल्पावधीतच 140 हून अधिक अंतराळ स्टार्टअप्स सुरू करून मजबूत पाऊल उचलले आहे आणि संपूर्ण जगाने भारताची क्षमता आणि अंतराळ तंत्रज्ञानातील संधी या उपलब्धीऔची प्रशंसा करण्यास सुरुवात केली आहे, असे केंद्रीय विज्ञान आणि तंत्रज्ञान राज्यमंत्री , अंतराळ विभागाचे राज्यमंत्री डॉ जितेंद्र सिंह यांनी आज नवी दिल्ली येथे सांगितले.
डॉ.जितेंद्र सिंह यांनी आज नवी दिल्ली येथे जी 20 देशांच्या अंतराळ अर्थव्यवस्था नेत्यांच्या बैठकीच्या  चौथ्या बैठकीच्या उद्घाटन सत्राला संबोधित केले, त्यावेळी ते बोलत होते. भारताच्या अंतराळ क्षेत्राने गेल्या काही वर्षात जी यशाची झेप घेतली आहे त्याचे श्रेय पंतप्रधान नरेंद्र मोदी यांना जाते, कारण त्यांनी भारताचे अंतराळ क्षेत्र खाजगी कंपन्यांसाठी खुले केले, असेही डॉ. सिंह यांनी सांगितले.
पंतप्रधान नरेंद्र मोदी यांच्या नुकत्याच झालेल्या अमेरिका दौऱ्यात, अंतराळाशी संबंधित करारांचा अजेंडा प्रमुख घटक होता, असे त्यांनी सांगितले. अंतराळ तंत्रज्ञानात अग्रेसर असल्याचा दावा करणारे देश देखील त्यांच्या अंतराळाशी संबंधित क्रियाकलापांमध्ये मूल्यवर्धन करण्यासाठी आज भारताकडे मोठ्या अपेक्षेने पाहत आहेत, हेच या करारातून स्पष्ट होत असल्याचे मंत्री महोदयांनी निदर्शनास आणून दिले.
अंतराळ अर्थव्यवस्थेसाठी खाजगी क्षेत्रांची उदयोन्मुख भूमिका "महत्वपूर्ण" असल्याचे डॉ जितेंद्र सिंग यांनी खाजगी क्षेत्राचे कौतुक करताना सांगितले.
अंतराळात नवनवे शोध घेण्याच्या मानवाच्या वाढत्या महत्त्वाकांक्षेच्या पूर्तीसाठी जागतिक सहकार्य आणि आघाड्या अत्यावश्यक आहेत, असे डॉ जितेंद्र सिंह म्हणाले. जागतिक अर्थव्यवस्थेतील अंतराळ अर्थव्यवस्थेचा वाटा वाढवण्यासाठी अंतराळात संशोधन करणाऱ्या जबाबदार राष्ट्रांची युती ही काळाची गरज आहे, असे ते म्हणाले.
"अंतराळ तंत्रज्ञानामुळे अर्थव्यवस्थेच्या विविध स्तंभांना एकाच छत्राखाली एकत्रित केले जात असल्याने या क्षेत्रात केलेल्या गुंतवणुकीचा देश आणि अर्थव्यवस्थांच्या सर्वांगीण विकासावर गुणात्मक प्रभाव पडेल, असेही ते म्हणाले. नजीकच्या काही दशकात अंतराळ अर्थव्यवस्था पुढील ट्रिलियन-डॉलर क्षेत्र असेल असे एका अभ्यासानुसार स्पष्ट झाले आहे, असे ते म्हणाले. अर्थव्यवस्थेतील अंतराळाचे महत्त्व लक्षात घेऊन, भारताने आपली अंतराळ अर्थव्यवस्था खुली करण्यासाठी तसेच आपली अंतराळ अर्थव्यवस्था एकात्मिक करण्यासाठी आणि या क्षेत्रात इतर देशांशी संबंध विकसित करण्यासाठी विविध उपाय योजले आहेत,” असे त्यांनी सांगितले.
जी 20 देशांच्या अंतराळ अर्थव्यवस्थेच्या नेत्यांच्या बैठकीमुळे पृथ्वीवर वास्तविक आणि सकारात्मक परिणाम साधण्यासाठी अंतराळ तंत्रज्ञानाच्या वापरावर एक केंद्राभिमुखता निर्माण होईल, अशी आशा अंतराळ आणि तंत्रज्ञान मंत्र्यांनी जगभरातील खाजगी भागीदार आणि थिंक टँकचे स्वागत करताना व्यक्त केली.
राष्ट्रीय अंतराळ संस्थांचे प्रमुख, जी- 20 च्या अंतराळ उद्योगांचे नेते, जी-20 राष्ट्रांचे वरिष्ठ नेते, आमंत्रित देशांचे प्रतिनिधी आणि इतर मान्यवर या दोन दिवसीय बैठकीत सहभागी होत आहेत.
Jaydevi PS/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
संरक्षण मंत्रालय
दोन दिवसांचा दौरा पूर्ण करून आयएनएस दिल्ली श्रीलंकेवरून रवाना
आयएनएस दिल्ली हे जहाज श्रीलंकेतील कोलंबो या बंदर असलेल्या शहराच्या दोन दिवसांच्या भेटीनंतर 3 सप्टेंबर 2023 रोजी तेथून रवाना झाले.
जहाजाच्या या बंदरातील मुक्कामादरम्यान, विविध क्षेत्रातील कर्मचार्यांच्या प्रशिक्षणासह अनेक परस्पर संवादविषयक उपक्रम जहाजाचे चालक दल आणि श्रीलंका नौदल  मधील कर्मचारी यांच्यात परस्पर हिताचे विषयांना धरून आयोजित केले गेले. क्रो बेटावरच्या समुद्रकिनाऱ्यावर एक स्वच्छता मोहीम श्रीलंका नौदल मधील पाहुण्या जहाजाच्या चालक दल आणि कर्मचार्यांनी संयुक्तपणे हाती घेतली होती. जहाजाने 200 हून अधिक एनसीसी कॅडेट्स आणि 500 इतर स्थानिक अभ्यागतांसाठी एक परिचय दौरा देखील केला.
आयएनएस दिल्लीच्या कमांडिंग ऑफिसरने पश्चिम नौदल कमांडच्या  रिअर अॅडमिरल सुरेश डी सिल्वा, यांच्याशी संवाद साधला आणि श्रीलंकेत 1987-91 या कालावधीत भारतीय शांतता रक्षक सेनेच्या कारवाई दरम्यान ज्या भारतीय सैनिकांनी आपले प्राण दिले त्या भारतीय सैनिकांच्या सन्मानार्थ भारतीय शांतता रक्षक सेनेच्या  स्मारकावर पुष्पहार अर्पण करून आदरांजली वाहिली.
मित्र राष्ट्रांना आवश्यक वैद्यकीय साहित्य पुरविण्याच्या भारताच्या 'आरोग्य मैत्री' उपक्रमाचा एक भाग म्हणून, श्रीलंकेतील भारताचे उच्चायुक्त गोपाल बागले यांनी आयएनएस दिल्लीवर आयोजित स्वागत समारंभात श्रीलंका संसदेच्या माननीय अध्यक्षांना अत्याधुनिक आरोग्य मैत्री क्यूब सादर केले. हे वैद्यकीय क्यूब्स भीष्म प्रकल्प  अंतर्गत स्वदेशात विकसित केले गेले आहेत. माननीय अध्यक्ष महोदयांव्यतिरिक्त, स्वागत समारंभाला अनेक वरिष्ठ सरकारी अधिकारी आणि बंदरे, जहाजबांधणी आणि विमान वाहतूक मंत्री, ऍटर्नी जनरल, संरक्षण सचिव आणि तिन्ही सेवा प्रमुख उपस्थित होते.
या भेटीचा समारोप आयएनएस दिल्ली आणि श्रीलंका नौदलचे जहाज विजयबाहू यांच्यात समुद्रात पॅसेज एक्सरसाइज  करून झाला.
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
राष्ट्रव्यापी कोविड–19 प्रतिबंधक लसीकरण अभियानाअंतर्गत कोविड-19 प्रतिबंधक लसीच्या आतापर्यंत 102.94 कोटी मात्रा देण्यात आल्या.
गेल्या 24 तासात देशात 12,428 नव्या रुग्णांची नोंद, गेल्या 238 दिवसांतील सर्वात कमी
रुग्ण बरे होण्याचा दर 98.19% मार्च 2020 पासूनचा सर्वोच्च
गेल्या 24 तासात देशभरात 15,951 रुग्ण कोरोनातून बरे झाले. देशात आतापर्यंत एकूण 3,35,83,318 कोविडमुक्त
देशातील सक्रीय रुग्णांचे प्रमाण एकूण रुग्णांच्या 1% पेक्षा कमी , सध्या हा दर 0.48% , मार्च 2020 पासून सर्वात कमी
देशात उपचाराधीन रुग्णांची संख्या 1,63,816,ही संख्या 241 दिवसातली सर्वात कमी संख्या
साप्ताहिक पॉझीटीव्हिटी दर  गेले 32 दिवस 2% पेक्षा कमी
दैनंदिन पॉझीटीव्हिटी दर  गेले 22 दिवस 2% पेक्षा कमी
आतापर्यंत 60.19 कोटी चाचण्या करण्यात आल्या.
पंतप्रधान कार्यालय
राजस्थानमध्ये झालेल्या बस अपघातात मृत्यू पावलेल्यांचे पंतप्रधानांकडून सांत्वन
नवी दिल्ली, 26 फेब्रुवारी 2020
राजस्थानमधल्या बुंदी येथे बस नदीत पडून झालेल्या अपघाताच्या वृत्ताने मला अत्यंत दु:ख झाले आहे. या अपघातात अनेकांनी आपले प्राण गमावले. या दु:खद क्षणी मी त्यांच्या कुटुंबियांचे सांत्वन करतो. या अपघातात जखमी झालेल्यांच्या प्रकृतीत लवकरात लवकर सुधारणा होवा, अशी इच्छा मी व्यक्त करतो.
राजस्थान के बूंदी में बस के नदी में गिर जाने के समाचार से अत्यंत दुख पहुंचा है। इस हादसे में कई लोगों को अपनी जान गंवानी पड़ी है। दुख की इस घड़ी में मैं मृतकों के परिजनों के प्रति अपनी संवेदना व्यक्त करता हूं, साथ ही कामना करता हूं कि हादसे में घायल हुए लोग शीघ्र स्वस्थ हों: PM
— PMO India  February 26, 2020
B.Gokhale/Patgaonkar/P.Kor
(Visitor Counter : 45
पर्यावरण, वन एवं जलवायु परिवर्तन मंत्रालय
शाळेत रोपवाटिका उपक्रम लवकरच सुरू करण्यात येईल -पर्यावरण मंत्री प्रकाश जावडेकर
पर्यावरण मंत्रालय लवकरच देशभरातील शाळांमध्ये रोपवाटिका उपक्रम सुरू करणार असून यामध्ये शालेय विद्यार्थी बियाणे पेरतील,त्याची देखभाल करतील आणि वार्षिक निकालाच्या दिवशी हे रोपटे बक्षीस म्हणून स्वीकारतील असं केंद्रीय पर्यावरण, वने आणि हवामान बदल आणि माहिती आणि प्रसारण मंत्री प्रकाश जावडेकर यांनी म्हटलं आहे. या उपक्रमात स्थानिक वन विभाग आवश्यक सहकार्य पुरवेल. या उपक्रमाच्या माध्यमातून आम्हाला शालेय विद्यार्थी आणि रोपट्यांमध्ये एक कायमस्वरूपी नातं विकसित करायच आहे असं जावडेकर म्हणाले.
आज सुरू करण्यात आलेल्या #SelfieWithSapling अभियानाचा भाग म्हणून जावडेकर यांनी नवी दिल्लीत पर्यावरण मंत्रालयाच्या आवारात व्रूक्षारोपण केलं.यावेळी पर्यावरण राज्यमंत्री बाबुल सुप्रियो, प्रसिद्ध क्रिकेटपटू कपिलदेव, हिंदी चित्रपट अभिनेते जॅकी श्रॉफ आणि रणदीप हुडा आणि ख्यातनाम गायिका मालिनी अवस्थी उपस्थित होते. या सर्वांनी पर्यावरण रक्षण आणि झाडे लावण्याचा महत्व विशद करणारा संदेश दिला. जावडेकर यांनी सर्वांना या अभियानात सहभागी होण्याचे आणि रोपट्याबरोबर काढलेला सेल्फी समाज माध्यमावर टाकण्याचे आवाहन केले.
देशात हजारो किलोमीटर पसरलेल्या राष्ट्रीय महामार्गाच्या दोन्ही बाजूला १२५ कोटी झाडे लावण्याच्या संकल्पाप्रति केंद्रीय परिवहन मंत्री नितीन गडकरी यांच्या वचनबद्धतेची त्यांनी प्रशंसा केली.यानंतर माध्यमांशी बोलताना त्यांनी पर्यावरण समस्या सोडवण्यासाठी लोक सहभाग हा अविभाज्य घटक असून पर्यावरण रक्षण ही लोक चळवळ व्हावी असं सांगितले. मनुष्याला जगण्यासाठी जेवढा ऑक्सिजन आवश्यक आहे, त्यासाठी त्याने संपूर्ण आयुष्यात किमान ८ ते १० झाडे लावावीत यावर त्यांनी भर दिला.
जागतिक पर्यावरण दिन जगभरातील सर्व सरकारे, उद्योग, समाज आणि नागरिकांना शहरे आणि प्रांतातील हवेची गुणवत्ता सुधारण्यासाठी नवीकरणीय उर्जा, हरित तंत्रज्ञानाच्या नव्या संधी शोधण्यासाठी एकत्र येण्याचे आवाहन करतो. पर्यावरणाचे संवर्धन करण्याची संधी यानिमित्ताने आपल्याला मिळते. दरवर्षी ५ जून रोजी जागतिक पर्यावरण दिन साजरा केला जातो.
यावर्षी जागतिक पर्यावरण दिनाचे यजमानपद चीन भूषवत असून वायू प्रदूषण ही यंदाची संकल्पना आहे. सध्या वायू प्रदूषण हा पर्यावरण दृष्ट्या आरोग्याला सर्वात मोठा धोका आहे. हवेतील प्रदूषणकारी घटक पक्षाघात, श्वसन रोग आणि फुफ्फुसाच्या कर्करोगामुळे होणार्या सुमारे एक त्रुतीयांश म्रुत्यूला तसंच ह्रुदयरोगाच्या झटक्यामुळे होणार्या एक चतुर्थांश म्रूत्यूला जबाबदार असतात. भारताने गेल्या वर्षी जागतिक पर्यावरण दिनाचे यजमानपद भूषवलं होतं, तेव्हा प्लॅस्टिक प्रदूषणाला आळा घालण्यावर भर देण्यात आला होता.
वायू प्रदूषणाबाबत काही तथ्ये
- जगातील ९२ टक्के लोक स्वच्छ हवेत श्वास घेत नाहीत
- वायू प्रदूषणामुळे जागतिक अर्थ व्यवस्थेवर ५ ट्रिलियन डॉलर्सचा भार पडतो.
- २०३० पर्यंत पीक उत्पादनात २६ टक्के घट होण्याचा अंदाज
भारताने राष्ट्रीय स्वच्छ वायू कार्यक्रम सुरू केला आहे. हे दीर्घकालीन राष्ट्रीय धोरण आहे. वायू प्रदूषण रोखणे आणि हवेच्या गुणवत्तेवर देखरेख ठेवणं हा यामागचा उद्देश आहे.
MC/IJ/SSK
(Visitor Counter : 98
ग्राहक व्यवहार, अन्न आणि सार्वजनिक पुरवठा मंत्रालय
वर्ष 2022-23च्या रबी विपणन हंगामात, देशाच्या 9 राज्यांकडून  69.24 लाख मेट्रिक टन गहू खरेदी करण्यात आला
नुकत्याच सुरु झालेल्या रबी विपणन हंगामामध्ये सुरु झालेल्या गहू खरेदीतून आतापर्यंत 5.86 लाख शेतकऱ्यांना किमान आधारभूत मूल्यापोटी 13951.41 कोटी रुपये अदा करण्यात आले
नवी दिल्ली, 18 एप्रिल 2022
देशातील मध्य प्रदेश, हरियाणा, पंजाब, उत्तर प्रदेश, उत्तराखंड, चंदीगड, हिमाचल प्रदेश, गुजरात आणि राजस्थान या 9 राज्यांमध्ये रबी विपणन हंगामातील गहू खरेदीला नुकतीच सुरुवात झाली. या राज्यांतील 5.86 लाख शेतकऱ्यांकडून 17 एप्रिल 2022 पर्यत 69.24 लाख मेट्रिक टन गहू खरेदी करण्यात आली असून त्याचे किमान आधारभूत मूल्य म्हणून त्यांना 13951.41 कोटी रुपये अदा करण्यात आले आहेत.
शेतकऱ्यांकडून किमान आधारभूत मूल्याने वर्ष 2021-22 च्या खरीप विपणन हंगामातील तांदूळ खरेदी सुरळीतपणे सुरु आहे.
देशातील तांदूळ विक्रेत्या राज्यांकडून आणि केंद्रशासित प्रदेशांकडून 2021-22 च्या खरीप विपणन हंगामात 17 एप्रिल 2022 पर्यंत 754.08 लाख मेट्रिक टन  तांदूळ खरेदी करण्यात आला आहे.
आतापर्यंत, 108.90 लाख शेतकऱ्यांना किमान आधारभूत मूल्यापोटी 1,47,800.28 कोटी रुपये अदा करण्यात आले आहेत.
|
|
State/UT
|
|
Quantity of wheat Procurement 
|
|
No of farmers benefitted
|
|
MSP value 
|
|
पंजाब/PUNJAB
|
|
3216668
|
|
256070
|
|
6481.59
|
|
हरियाणा/HARYANA
|
|
2776496
|
|
215151
|
|
5594.64
|
|
कुल उत्तर प्रदेश Total U.P.
|
|
29794
|
|
5783
|
|
60.04
|
|
मध्य प्रदेश/M.P.
|
|
898679
|
|
108260
|
|
1810.84
|
|
राजस्थान/RAJASTHAN
|
|
544
|
|
46
|
|
1.10
|
|
उत्तराखंड/UTTRAKHAND
|
|
370
|
|
59
|
|
0.75
|
|
चंडीगढ़/CHANDIGARH
|
|
1085
|
|
180
|
|
2.19
|
|
गुजरात/GUJARAT
|
|
6
|
|
3
|
|
0.01
|
|
हिमाचलप्रदेश/HIMACHAL PR.
|
|
133
|
|
38
|
|
0.27
|
|
कुल योग/ALL INDIA TOTAL
|
|
6923775.8
|
|
585590
|
|
13951.41
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
पंतप्रधान कार्यालय
पंतप्रधानांनी 50 व्या विजय दिवसानिमित्त मुक्तियोद्धे , वीरांगना आणि भारतीय सशस्त्र दलांच्या शौर्य आणि बलिदानाचे स्मरण केले
पंतप्रधान नरेंद्र मोदी यांनी 50 व्या विजय दिवसानिमित्त मुक्तियोद्धे, वीरांगना आणि भारतीय सशस्त्र दलांमधील शूरवीरांच्या अदम्य शौर्याचे आणि बलिदानाचे स्मरण केले आहे. यानिमित्त ढाका येथे राष्ट्रपतींची उपस्थिती प्रत्येक भारतीयासाठी विशेष महत्त्वाची असल्याचेही मोदींनी म्हटले आहे.
एका ट्विटमध्ये पंतप्रधान म्हणाले;
"50 व्या विजय दिवसानिमित्त मुक्तियोद्धे , वीरांगना आणि भारतीय सशस्त्र दलांमधील शूरवीरांच्या अदम्य शौर्याचे आणि बलिदानाचे मी स्मरण करतो. आपण एकत्र येऊन जुलमी शक्तींविरुद्ध लढलो आणि त्यांचा पराभव केला. ढाका येथे राष्ट्रपतींची उपस्थिती प्रत्येक भारतीयासाठी विशेष महत्त्वाची आहे."
पंतप्रधान कार्यालय
जीईएम  मंचावर उत्पादने प्रदर्शित करणाऱ्यांची पंतप्रधानांनी केली प्रशंसा
जीईएम मंचाने 1 लाख कोटी रुपयांच्या एकूण विक्री मूल्याचा ओलांडला टप्पा
जीईएम  मंचावर उत्पादने प्रदर्शित करणाऱ्या विक्रेत्यांची पंतप्रधान नरेंद्र मोदी यांनी प्रशंसा केली आहे.
जीईएम मंचाने 29 नोव्हेंबर 2022 पर्यंत 2022-2023 या आर्थिक वर्षासाठी 1 लाख कोटी रुपये एकूण विक्री मूल्याचा टप्पा ओलांडला आहे.
केंद्रीय मंत्री पियूष गोयल यांच्या ट्विटला प्रतिसाद देताना पंतप्रधानांनी ट्विट केले;
छान बातमी! @GeM_India गेमचेंजर असून भारताचा उद्योजकीय उत्साह आणि पारदर्शकता यातून दिसून येते.
जे या मंचावर आपली उत्पादने प्रदर्शित करत आहेत त्या सर्वांची मी प्रशंसा करतो आणि इतरांनाही अशाप्रकारे आपली उत्पादने प्रदर्शित करण्याचे आवाहन करतो.”
जलशक्ती मंत्रालय
केंद्रीय पर्यावरण मंत्री भूपेंद्र यादव आणि केंद्रीय जलशक्ती मंत्री गजेंद्र सिंह शेखावत यांनी संयुक्तपणे वनीकरणाच्या माध्यमातून 13 प्रमुख नद्यांच्या पुनरुज्जीवनाचा तपशीलवार प्रकल्प अहवाल केला जारी
नवी दिल्ली, 14 मार्च 2022
केंद्रीय पर्यावरण, वने आणि हवामान बदल खात्याचे मंत्री भूपेंद्र यादव, केंद्रीय जलशक्ती मंत्री गजेंद्र सिंह शेखावत आणि पर्यावरण,वने व हवामान बदल खात्याचे राज्यमंत्री अश्विनी कुमार चौबे यांनी संयुक्तपणे वनीकरणाच्या माध्यमातून तेरा प्रमुख नद्यांच्या पुनरुज्जीवनावर विस्तृत प्रकल्प अहवाल  जारी केला. विस्तृत प्रकल्प अहवाल जारी करण्यात आलेल्या 13 नद्यांमध्ये झेलम, चिनाब, रावी, बियास, सतलज, यमुना, ब्रह्मपुत्रा, लुनी, नर्मदा, गोदावरी, महानदी, कृष्णा आणि कावेरी या नद्यांचा समावेश आहे. डीपीआरसाठी केंद्रीय पर्यावरण, वने आणि हवामान बदल मंत्रालयांतर्गत येणाऱ्या राष्ट्रीय वनीकरण आणि पर्यावरण विकास मंडळाने निधी दिला आणि देहरादून येथील भारतीय वनीकरण संशोधन आणि शिक्षण परिषदेने  तो तयार केला.
आपण नद्यांना काय परत द्यायचे याचा विचार करणे जेव्हा आपण सोडून दिले, तेव्हापासून आपण विकासाची गरज आणि पर्यावरणीय शाश्वततेचा समतोल यापासून दुरावले गेलो,असे प्रतिपादन केंद्रीय जलशक्ती मंत्री गजेंद्रसिंह शेखावत यांनी या कार्यक्रमात सांगितले. जेव्हा आपण निसर्गाचे संरक्षक होणे सोडून दिले आणि त्याऐवजी आपण त्यावर आपली मालकी लादली, तेव्हापासून आपण शोषण सुरू केले आणि संसाधनांचे अधिक शोषण करू लागलो,असे ते म्हणाले.
या डीपीआरच्या सहाय्याने, सर्वसमावेशक नियोजनाद्वारे, आम्ही एकात्मिक व्यवस्थापन आणि सर्वांच्या एकत्रित प्रयत्नांद्वारे भविष्यासाठी एक चांगला संसाधन पाया रचण्याच्या दिशेने वाटचाल करू शकतो,असा विश्वास शेखावत यांनी व्यक्त केला.
या मेळाव्याला संबोधित करताना केंद्रीय पर्यावरण मंत्री भूपेंद्र यादव म्हणाले की, विस्तृत प्रकल्प अहवाल पंतप्रधान नरेंद्र मोदी यांच्या आगामी 25 वर्षांचा काळ 'अमृत काल' करण्याच्या समग्र संकल्पनेशी सुसंगत आहेत. आगामी 10 - 20 वर्षांसाठीचे वनीकरणाचे लक्ष्य डीपीआर निर्धारित करतील. त्यानंतर भावी पिढ्यांना सध्याच्या पिढीच्या 'वन भागीदारी आणि जन भागीदारी'द्वारे 'हरित भारत' मिळेल.
13 प्रमुख भारतीय नद्यांच्या डीपीआरमधील संकल्पनेनुसार प्रस्तावित वनीकरण हस्तक्षेपांची वेळेवर आणि प्रभावी अंमलबजावणी केल्याने भू आणि जलचर जैवता व उपजीविका सुधारण्यात आणि स्वच्छ किनाऱ्यांसोबत, अविरल धारा, निर्मल धारा या संदर्भात नद्यांचे पुनरुज्जीवन यामध्ये महत्त्वपूर्ण योगदान अपेक्षित आहे.
S.Kane/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
पंतप्रधान कार्यालय
नागरी सेवा मुख्य परीक्षा, 2021 उत्तीर्ण झालेल्या सर्वांचे पंतप्रधानांनी केले अभिनंदन
नवी दिल्ली, 30 मे 2022
पंतप्रधान श्री. नरेंद्र मोदी यांनी नागरी सेवा परीक्षा 2021 उत्तीर्ण झालेल्या सर्वांचे अभिनंदन केले आहे.
पंतप्रधानांनी आपल्या ट्वीटर संदेशांमध्ये म्हटले आहे;
“नागरी सेवा परीक्षा 2021 उत्तीर्ण झालेल्या सर्वांचे अभिनंदन. स्वातंत्र्याचा अमृत महोत्सव आपण साजरा करत असताना भारताच्या विकासाच्या प्रवासातील महत्त्वाच्या प्रसंगी आपली प्रशासकीय कारकीर्द सुरु करणाऱ्या या तरुणांना माझ्या शुभेच्छा.”
“नागरी सेवा परीक्षा जे उत्तीर्ण होऊ शकले नाहीत त्यांचा अपेक्षाभंग मी पूर्णपणे जाणतो परंतु मला हे देखील माहीत आहे की हे असामान्य तरुण ज्या क्षेत्रात काम करतील तिथे आपला ठसा उमटवतील आणि देशाचा गौरव उंचावतील. त्यांना माझ्या शुभेच्छा.”
G.Chippalkatti/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सामाजिक न्याय आणि सबलीकरण मंत्रालय
सामाजिक न्याय आणि सक्षमीकरण मंत्रालय उद्या ‘सांकेतिक भाषा दिन’ साजरा करणार
‘भारतीय सांकेतिक भाषेचा प्रवास’ यावरील माहितीपट यावेळी सादर केला जाणार
डॉ वीरेंद्र कुमार चौथ्या भारतीय सांकेतिक भाषा स्पर्धा, 2021 च्या विजेत्यांशी संवाद साधणार
नवी दिल्ली, 22 सप्टेंबर 2021
सामाजिक न्याय आणि सक्षमीकरण मंत्रालय अंतर्गत दिव्यांग व्यक्तींच्या सक्षमीकरण विभागाच्या अखत्यारीतील नवी दिल्लीस्थित भारतीय सांकेतिक भाषा संशोधन आणि प्रशिक्षण केंद्र  ही स्वायत्त संस्था उद्या डॉ.आंबेडकर आंतरराष्ट्रीय केंद्र, 15 जनपथ, नवी दिल्ली येथे 'सांकेतिक भाषा दिन' साजरा करणार आहे.
सामाजिक न्याय आणि सक्षमीकरण मंत्री डॉ.वीरेंद्र कुमार हे प्रमुख पाहुणे असतील आणि सामाजिक न्याय आणि सक्षमीकरण राज्य मंत्री प्रतिमा भौमिक आणि ए. नारायणस्वामी मानद पाहुणे असतील. दिव्यांग व्यक्ती सक्षमीकरण विभागाच्या सचिव अंजली भावरा, शिक्षण मंत्रालयाच्या शालेय शिक्षण आणि साक्षरता विभागाचे अतिरिक्त सचिव संतोष सारंगी, दिव्यांग व्यक्ती सक्षमीकरण विभागाचे सहसचिव आणि आयएसएलआरटीसीचे संचालक डॉ.प्रबोध सेठ, अखिल भारतीय कर्णबधिर महासंघाचे सरचिटणीस व्ही. गोपाल कृष्णन हे देखील या प्रसंगी उपस्थित राहणार आहेत.
संयुक्त राष्ट्र संघाने 23 सप्टेंबर हा आंतरराष्ट्रीय सांकेतिक भाषा दिन घोषित केल्यापासून, आयएसएलआरटीसी दरवर्षी हा दिवस साजरा करत आहे. भारतीय सांकेतिक भाषांचे महत्त्व आणि कर्णबधिर व्यक्तींसाठी माहिती आणि संवाद सुगम्य करण्याबाबत सामान्य लोकांना जागरूक करणे हा या कार्यक्रमाचा उद्देश आहे. सांकेतिक भाषा केवळ लोकांना शिक्षित करण्यात महत्वाची भूमिका बजावत नाही तर कर्णबधिर व्यक्तींसाठी रोजगार संधी आणि व्यावसायिक प्रशिक्षण तयार करण्यात देखील महत्त्वपूर्ण भूमिका बजावते.
या कार्यक्रमादरम्यान, भारतीय सांकेतिक भाषा संशोधन आणि प्रशिक्षण केंद्र 'भारतीय सांकेतिक भाषेचा प्रवास' यावर एक माहितीपट सादर करेल, आणि 4 थ्या भारतीय सांकेतिक भाषा स्पर्धा, 2021 च्या विजेत्यांची घोषणा करेल. कर्णबधिर विद्यार्थ्यांसाठी ही राष्ट्रीय स्पर्धा आयोजित करण्यात आली होती. सामाजिक न्याय आणि सक्षमीकरण मंत्री यावेळी देशभरातील विविध भागांतील काही विजेत्यांसोबत त्यांचे अनुभव सामायिक करण्यासाठी थेट संवाद साधण्याची शक्यता आहे.
आयएसएलआरटीसीने कर्णबधिर मुलांना पाठ्यपुस्तके सुलभपणे उपलब्ध करून देण्यासाठी इयत्ता पहिली ते बारावीपर्यंतची एनसीईआरटीची पाठ्यपुस्तके भारतीय सांकेतिक भाषेत  रुपांतरित करण्याबाबत 6 ऑक्टोबर, 2020 रोजी राष्ट्रीय शैक्षणिक संशोधन आणि प्रशिक्षण परिषद  बरोबर सामंजस्य करारावर स्वाक्षरी केली होती. इयत्ता पहिली ते पाचवीच्या पाठ्यपुस्तकांचे रुपांतर करण्याच्या प्रकल्पाचा पहिला टप्पा पूर्ण झाला असून कार्यक्रमादरम्यान त्याच्या डिजिटल आवृत्तीचा शुभारंभ केला जाईल.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 220
कोळसा मंत्रालय
कोळसा/लिग्नाइट सार्वजनिक क्षेत्र उपक्रमांद्वारे खाण पर्यटनाला प्रोत्साहन
निसर्ग, समाज, जंगले आणि वन्यजीव यांच्याशी सुसंगत वाटचालीच्या प्रयत्नांत, कोळसा मंत्रालय साठे संपल्यानंतर, सुयोग्य खाण क्षेत्रांचे पर्यावरणस्नेही उद्याने, जलक्रीडा, भूमिगत खाण पर्यटन, गोल्फ मैदान, साहसी स्थळे, पक्षी निरीक्षण स्थळे इत्यादीत रूपांतर करते. या स्थळांमध्ये स्थानिक लोकांसाठी करमणूक, महसूल निर्मिती आणि रोजगारासाठी चांगली क्षमता आहे.
सिंगरौली येथील नॉर्दर्न कोलफिल्ड्स लिमिटेडने विकसित केलेला मुडवानी धरण पर्यावरणपूरक उद्यान आणि मध्य प्रदेशातील डोला येथील साउथ ईस्टर्न कोलफिल्ड्स लिमिटेडने विकसित केलेला अनन्यावाटिका इको-रिस्टोरेशन पार्क कम पिट लेक ही अशा उपक्रमांची अनोखी उदाहरणे आहेत.
Entrance of Mudwani Dam Eco-Park
Walkways in Mudwani Dam Eco-Park
सिंगरौली येथील मुडवानी धरण पर्यावरणपूरक उद्यान, 84,000 चौरस मीटर क्षेत्रफळावर वसलेले आहे आणि वृक्षारोपण अभियान 2021 दरम्यान त्याचे उद्घाटन करण्यात आले आहे. हे निसर्गसौंदर्याने नटलेले एक शांत ठिकाण आहे, तरीही शहराच्या गजबजाटापासून फार दूर नाही. विस्तृत परिसरातील मुडवानी धरण पर्यावरणपूरक उद्यानात सुंदर पाणवठे, पायवाटा, लहान मुलांसाठी खेळण्याची जागा, उपहारगृह आणि स्थानिक उत्पादनांची दुकाने विकसित करण्यात आली आहेत. उद्यानात विसावा आणि आरामासाठी केवळ तलाव दृष्टीपथात येईल असे आसन क्षेत्र विकसित केले गेले आहे. नेत्रदीपक मुडवानी धरण पर्यावरणपूरक उद्यानात वर्षाकाठी सरासरी 25,000 पर्यटक हजेरी लावतात. हे सभोवतालच्या हवेच्या शुद्धीकरणास, मातीची धूप रोखण्यास आणि पर्यावरणीय विकासास मदत करते.
"अनन्यावाटिका" इको-रिस्टोरेशन पार्क कम पिट लेक हे मध्य प्रदेशातील डोला येथील राजनगर ओपनकास्ट प्रकल्पाच्या सेक्टर "डी" मधून सोडलेल्या अतिरिक्त कचऱ्याच्या पुनर्वसनानंतर विकसित केले आहे. 50 एकर क्षेत्रात एक खड्डा-तलाव/जलसाठा आहे आणि 6 एकर क्षेत्रात उद्यान आहे. हे ओपन कास्ट खाण उत्खनन प्रकल्पातील पुनर्वसन आणि शाश्वत विकासाच्या सर्वोत्तम उदाहरणांपैकी एक आहे. या उद्यानात विविध प्रकारची फळे देणारी/शोभेची/औषधी प्रकारच्या वनस्पती आहेत, ज्यात आंबा, जास्वंद, शोभिवंत पाम, मोसंबी, डाळिंब, पेर, आवळा, करवंद, मनुका, बांबू आणि इतर औषधी वनस्पतींचा समावेश आहे.
या पर्यावरणस्नेही उद्यानामुळे फळांनी लगडलेली झाडे आणि स्थलांतरित सायबेरियन क्रेन सारख्या विदेशी पक्षांना आकर्षित करून, जमिनीचे जैविक पुनर्संचयन आणि मृदा-स्थिरीकरणासह परिसराची पर्यावरणीय पुनर्स्थापना झाली आहे.
Glimpse of AnanyaVatika Eco-Park
Pit lake of AnanyaVatika Eco-Park
उपराष्ट्रपती कार्यालय
कृषी क्षेत्रातले संशोधन आणि कल्पकता शेतकऱ्यांपर्यंत पोहोचली पाहिजे-उपराष्ट्रपती
(नवी दिल्ली, 23 ऑगस्ट 2018
कृषी क्षेत्रातले संशोधन आणि कल्पकता शेतकऱ्यांपर्यंत पोहोचली पाहिजे असे उपराष्ट्रपती एम. व्यंकय्या नायडू यांनी सांगितले. शेती अधिक किफायती आणि व्यवहार्य ठरावी यासाठी शेतकऱ्यांसमवेत समन्वय राखावा असे आवाहन त्यांनी वैज्ञानिक आणि संशोधकांना केले.
शेतकऱ्यांना सबल करून कृषी क्षेत्र दृढ करणे म्हणजेच ग्रामीण भारत विकासाला मदत होय असे ते म्हणाले. झिरो बजेट नैसर्गिक शेतीची संकल्पना यशस्वीरित्या राबवणाऱ्या आंध्र प्रदेशमधल्या कृष्णा जिल्ह्यातल्या एस. एन. पालेम गावातल्या शेतकऱ्यांशी त्यांनी संवाद साधला त्यावेळी ते बोलत होते.
आंध्र प्रदेशमध्ये वापरेलेले कृषी तंत्रज्ञान हे शाश्वत शेतीसाठी मॉडेल ठरू शकते कारण यामध्ये मोठ्या गुंतवणुकीची गरज नसते आणि उत्पादकतेला मात्र चालना मिळते असे उपराष्ट्रपती म्हणाले.
N.Sapre/N.Chitale/P.Kor
माहिती आणि प्रसारण मंत्रालय
हर घर  तिरंगा या अभियानाच्या माध्यमातून आधुनिक आणि शक्तिशाली भारताचे दर्शन जगाला घडेल- केंद्रीय पंचायत राज्यमंत्री कपिल पाटील
आगाखान पॅलेस येथे स्वातंत्र्य सैनिकांचा सत्कार
पुणे , 12 ऑगस्ट 2022
हर घर  तिरंगा या अभियानाच्या माध्यमातून आधुनिक आणि शक्तिशाली भारताचे दर्शन जगाला घडेल असा विश्वास केंद्रीय पंचायत राज्यमंत्री कपिल पाटील यांनी आज पुण्यात व्यक्त केला. ऐतिहासिक वारसा स्थळ असणाऱ्या आगाखान पॅलेस मध्ये आयोजित करण्यात आलेल्या राष्ट्रीय ध्वजारोहण आणि स्वातंत्र्य सैनिक गौरव समारंभात ते बोलत होते .स्वातंत्र्य सैनिकांनी आपल्या प्राणांचे मोल देऊन या देशाला स्वातंत्र्य मिळवून दिले , त्यांच्या या त्यागाची माहिती आजच्या तरुण पिढीला व्हावी आणि त्यापासून त्यांना प्रेरणा घेता यावी यासाठी केंद्र सरकारने ‘हर घर  तिरंगा ’ या अभियानाचे आयोजन केलं असून त्यामुळं स्वातंत्र्याचा अमृत महोत्सव खऱ्या अर्थानं साजरा होणार असल्याचं श्री . पाटील म्हणाले.
या कार्यक्रमाला राज्याचे मंत्री चंद्रकांत पाटील, पंचायतराज मंत्रालयाचे आर्थिक सल्लागार विजय कुमार बेहरा, जिल्हाधिकारी डॉ.राजेश देशमुख, पुरातत्व विभागाचे अधीक्षक डॉ.राजेंद्र यादव, गांधी मेमोरियल सोसायटीच्या नीलम महाजन, आदी उपस्थित होते.
देशात 400 ठिकाणी अशा कार्यक्रमाचे आयोजन करण्यात येत आहे. या उपक्रमाच्या माध्यमातून देशगौरवाची भावना निर्माण होईल. येणाऱ्या काळात आपल्या देशाला जगात अग्रेसर नेण्यासाठी सर्वांनी प्रयत्न करावे, असे आवाहनही त्यांनी केले. स्वातंत्र्य लढ्यादरम्यान महात्मा गांधीजींचे आगाखान पॅलेसमध्ये वास्तव्य असल्याने ही वास्तू स्वातंत्र्य लढ्यासाठी प्रेरणादायी ठरली, असेही त्यांनी सांगितले .
यावेळी बोलताना मंत्री श्री. चद्रकांत पाटील म्हणाले, की, स्वातंत्र्याचा अमृत महोत्सव साजरा करण्यासाठी नागरिकांनी पुढील तीन दिवस देशाला प्रेरणा देणारा तिरंगा ध्वज घरोघरी फडकवावा, हे करताना ध्वजाचा सन्मान राखावा, असे आवाहन त्यांनी केले स्वातंत्र्य सैनिक आणि त्यांच्या कुटुंबियांच्या समस्या सोडविण्यासाठी शासन कटिबद्ध असल्याचे त्यांनी सांगितले.
मान्यवरांच्या हस्ते स्वातंत्र्य सैनिक, त्यांचे कुटुंबीय व युद्धात वीर मरण आलेल्या सैनिकांच्या कुटुंबीयांचा सत्कार करण्यात आला. तत्पुर्वी केंद्रीय राज्यमंत्री श्री. पाटील आणि मंत्री चंद्रकांत पाटील यांनी कस्तुरबा गांधी आणि महादेवभाई देसाई यांच्या समाधीला पुष्प अर्पण करून आदरांजली वाहिली.
M.Iyengar/Somani/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127